
ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
	ΕΠΙΣΗΜΑΝΣΕΙΣ
Θετικά αξιολογούνται:
· Φιλική προσφώνηση και αποφώνηση.
· Στον πρόλογο αναφορά στο κύριο θέμα.
· Κατάλληλη τεκμηρίωση.
· Κυριαρχία της αναφορικής γλωσσικής λειτουργίας.



Ενδεικτικοί άξονες της απάντησης:
Ο/Η μαθητής/-τρια αναμένεται να αντλήσει από το κείμενο τις ιδέες που αφορούν στο α΄ ζητούμενο. Για το β΄ ζητούμενο διατυπώνει ελεύθερα τις προσωπικές του/της απόψεις, αναλόγως με ό,τι θεωρεί σημαντικό να αναδείξει. Σε κάθε περίπτωση, πρέπει να τεκμηριώσει την επιλογή του/της.

Α΄ ζητούμενο: Στοιχεία από το κείμενο:		
· γνώση του αντικειμένου εργασίας,
· γνώση ξένων γλωσσών,
· άριστη σχέση με τις νέες τεχνολογίες και τις εφαρμογές τους,
· περαιτέρω ανάπτυξη ψηφιακών ικανοτήτων και διευρυμένων γνώσεων,
· εργασιακό ήθος, 
· ικανότητα εργασίας σε ομάδα, 
· προσαρμοστικότητα, 
· επικοινωνιακές και οργανωτικές ικανότητες, 
· δημιουργικότητα, 
· ανάληψη πρωτοβουλιών,
· ικανότητα επίλυσης προβλημάτων,
· συναισθηματική νοημοσύνη, σε συνδυασμό με 
· κριτική αντίληψη, δηλαδή σωστή κρίση → 
· ικανότητα άμεσης λήψης αποφάσεων.

Β΄ ζητούμενο: ελεύθερη, πλην όμως τεκμηριωμένη, απάντηση.

Β3. (μονάδες 25)
Η ηρωίδα φαίνεται αναποφάσιστη ως προς την επαγγελματική της πορεία. 
· Αρχικά, ήθελε να γίνει κομμώτρια, γιατί θαύμαζε την επιδεξιότητα με την οποία η γιαγιά της την χτένιζε όμορφα.
· Στη συνέχεια, αποφάσισε να γίνει συγγραφέας, γιατί την ενέπνεε η παρατήρηση των ανθρώπων και θεωρούσε πως θα ήταν ευτυχισμένη με αυτό το επάγγελμα. 
· Τέλος, αναφέρει ότι θα ήθελε να γίνει φαροφύλακας, ενώ «ξέρει πως οι φάροι ανάβουν πια μόνοι τους». 

Ως προς τα επόμενα ερωτήματα, η εκφώνηση απαιτεί την καταγραφή προσωπικών σκέψεων,  αρκεί να είναι ολοκληρωμένες ως προς τη διατύπωση και τα νοήματα.
